**Түркістан облыстық Қоғамдық кеңесінің бесінші отырысының**

**Хаттамасы**

 Түркістан қ. 04. 08. 2025 ж.

 сағ. 15-00

Кеңес мәжілісіне төрағалық етуші – Қоғамдық кеңестің төрағасы Б.Жылқышиев

**Құрметті Қоғамдық кеңес мүшелері және**

**отырысқа қатысушылар!**

Түркістан облысы Қоғамдық кеңесінің отырысына 35 мүшесінен 29 қатысты, қатысушы мүшелердің саны отырысты ашуға құқықты болып табылады. Қоғамдық кеңесінің отырысына күн тәртібіне қатысты басқарма басшылары қатысты.

Отырысты ашық деп жариялады.

**Құрметті Қоғамдық кеңес мүшелері!**

Бүгінгі отырыстың **КҮН ТӘРТІБІНЕ**  6 мәселе енгізіліп отыр, олар сіздерге тарқатылып берілді:

 1. Түркістан облысы көлемінде жұмылдыру дайындығы мен жұмылдыру жөніндегі іс-шаралардың орындалуын қамтамасыз ету туралы. Түркістан облысының жұмылдыру даярлығы, аумақтық қорғаныс және азаматтық қорғау басқармасының ақпараты.

2. «2025 жылға арналған субсидияланатын пестицидтердің тізбесі және пестицидтердің 1 литріне (килограмына, грамына, данасына) арналған субсидиялар нормаларын бекіту туралы» Түркістан облысы әкімдігінің қаулы жобасы.

3.«Түркістан облысы әкімдігінің 2024 жылғы 1 шілдедегі № 134 «Түркістан облысының мәдениет басқармасы» мемлекеттік мекемесі туралы Ережені бекіту туралы» қаулысына өзгерістер мен толықтыру енгізу туралы» Түркістан облысы әкімдігінің қаулы жобасы.

4. «2025-2026 оқу жылына жоғары және жоғары оқу орнынан кейінгі білімі бар кадрларды даярлауға арналған мемлекеттік білім беру тапсырысын бекіту туралы» Түркістан облысы әкімдігінің қаулы жобасы.

5. «Түркістан облысы әкiмдiгiнiң 2020 жылғы 20 қаңтардағы
№ 6 «Спорттың басым түрлерінің өңірлік тізбесін бекіту туралы» қаулысының күшін жойылды деп тану туралы» Түркістан облысы әкімдігінің қаулы жобасы.

6. «Облыс әкiмдiгiнiң кейбір қаулыларының күші жойылды деп тану туралы» Түркістан облысы әкімдігінің қаулы жобасы.

Кімде-кім күн тәртібі бекітілсін десе, дауыс беруін сұрады.

Кім қарсы? Жоқ

Кім қалыс қалды? Жоқ

Қабылданды

**1. Күн тәртібіндегі бірінші мәселе: -** «Түркістан облысы көлемінде жұмылдыру дайындығы мен жұмылдыру жөніндегі іс-шаралардың орындалуын қамтамасыз ету туралы» Түркістан облысы жұмылдыру даярлығы, аумақтық қорғаныс және азаматтық қорғау басқармасының ақпараты.

 Сөз облыстық жұмылдыру даярлығы, аумақтық қорғаныс және азаматтық қорғау басқарма басшысының міндетін атқарушы **Тұрғанбеков Мейіржанға** берілді. *(Баяндама қосымша тіркеледі).*

 Сөз Түркістан облыстық Қоғамдық кеңесінің азаматтардың құқықтарын қамтамасыз ету және азаматтық қоғам институттарымен байланыс жөніндегі комиссиясы төрағасы **Бейсембаев Бақытжан Жармаханұлына** берілді. *(Баяндама қосымша тіркеледі).*

 Баяндамалар аяқталды, сұрақтар бар ма?

**Б.Рысбеков –** Қазіргі уақытта байқап жүрміз, **ж**астарды әскери міндетін атқару үшін алдын-ала ескертпей, шақырту қағаздарын бермей көшеде жүрген жерінен қолдарын бұрап алып кетіп жатқан жағдайлар бар. Осы бойынша не айтасыз?

**М.Тұрғанбеков –** Жастардың әскери міндетін атқару – ол үлкен патриоттық борышы. Сол себептен біздің тарапымыздан жоғары оқу орындарында, колледждерде кездесулер ұйымдастырылып, түсініктеме, ағарту жұмыстары үзілмей өткізіліп тұрады. Бұл ағарту жұмыстары алдағы уақытта да жалғасын табады.

**Е.Алтаев –** Бұл сұрағыңызға жауапты мен толықтырып жіберейін. Қазіргі уақытта тек қазақстанда емес барлық елдегі жастар әскери борышын өтеуге барудан бас тартып отыр. Себебі, бұрынғы уақытта әлеуметтік жүйе болмаған, жастарымыз қуана-қуана әскери борышын өтеп қайтатын. Ол уақытта да боспалау (дедовщина) болған болса да ол айтылмайтын, жастарымыз әскери саласында тәртіп қандай болып жатқанын білмейтін, сондықтан әскери қатарына баруды міндет деп есептейтін. Ал қазіргі заманда әлеуметтік жүйе дамыған уақыт, әскериде не болып, не қойып жатқанын бәрін көріп, біліп отыр: солдаттардың таяқ жейтінін де, кей уақытта тіпті қаза болып қайтатынында. Дегенмен, Түркістан облысы халық саны көп шоғырланған жері болғандықтан, әскери міндеттерін өтеу бойынша шақырылатын жастар саны республика бойынша бірінші орында тұрғанымызды мақтана айта аламыз. Жастар жүрген жерді қоршап алып, қолдарын бұрап алып кеткен жағдай бізде болған емес. Ол жағдай басқа облыста болған, телефонға түсіріп алып, әлеуметтік жүйеге Түркістан облысында болған жағдай деп жіберген. Қазіргі уақытта әскери борышын өтеп келген жастарға бірнеше жеңілдіктер бар: әскерден келсе жоғары оқу орнына тегін түсуге, егер кредиттері болса өтеп жатқан уақытты пайызсыз тоқтатып қою сияқты. Жалпы айтқанда, жастарды әскери борышын өтеуге шақыру бойынша түсініктеме жұмыстары қарқынды жүруде.

**К.Қадырбеков –** Баяндамаңызда суға кеткен адамдардың саны 2024 жылы – 21 адам, ал 2025 жылы – 22 адам дедіңіз. Су аймағында, суға шомылу қауіпсіздігі бойынша қандай шаралар қолдандыңыздар?

**М.Тұрғанбеков –** Бұл жерде адам өлімінің көбісі септиктерге, құдықтарға (колодец) құлап кеткендер, шомылу барысында қайтыс болғандар саны 6. Жылда мамыр айынан бастап барлық аудан, қалаларда біздің басқарма және ЧС департаменті бірлесіп «Ашық акция» атты көлемді іс-шара өткізеді. Бұл жиында жергілікті органдардың бәрі қатысады. Шомылу маусымда ересектер, балалар шомылу кезінде өздерін қалай ұстау керек, қауіпті жағдайда көмекті қалай шақыру керектігін ауызша және құралдармен түсіндіріп айтамыз және көрсетеміз. Елді мекендерге жақын орналасқан су каналдарды қоршау жұмыстары жүргізіліп жатыр. Суға кетіп қайтыс болғандардың бірде-бір себебі – ол ата-аналардың қарауынсыз қалған балалар.

**Б.Раманқұлов –** Әскерге шақыру науқанында сапалы медициналық тексеруден өткізу бойынша талдау жасадыңыздар ма. Аудан, қалаларда медициналық комиссия құрамында 10-15 жыл бойы отырған, тіпті зейнеткерлікке шығып кеткен дәрігерлер (терапевт, офтальмолог, ортопед т.б.) сияқтылар отыр. Бір орында отырып қалған медкомиссия сыбайлас жемқорлыққа бара ма деп ойлаймын. Білімді, тәжірибелі жастарды отырғызу керек. Осы мәселе бойынша талдау жасадыңыздар ма?

**М.Тұрғанбеков –** Жастарды медициналық тексеруден өткізу бойынша медициналық комиссия жұмысы біздің құзыретімізге кірмейді. Ол дәрігерлерді тағайындайтын, бекіткен диагноздарын қадағалайтын облыстық денсаулық басқармасы. Алайда, алдағы уақытта сіздің айтып отырған мәселе бойынша денсаулық басқармасына ұсыныс жібереміз. Талдау жасаймыз.

**Е.Шалтан –** Менде бір ұсыныс бар: құрылыс нысандарын салу барысында және қабылдау кезеңде қабылдау комиссиясының құрамына Қоғамдық кеңесі мүшелерін енгізу туралы, себебі мүмкіндігі шектеулі адамдарға арналған жеңілдіктер көп жағдайда ескерілмей қалады. Мысалы айтсақ пандус, 2-3 қабатқа арнайы шығатын лифтер т.б. сияқты.

**Б.Жылқышиев** – Ұсыныс орынды, мәжілістің ұсынымдарына енгізілсін.

**Б.Жылқышиев** - басқа сұрақтар болмаса, «Түркістан облысы көлемінде жұмылдыру дайындығы мен жұмылдыру жөніндегі іс-шаралардың орындалуын қамтамасыз ету туралы» Түркістан облысы жұмылдыру даярлығы, аумақтық қорғаныс және азаматтық қорғау басқармасының есебі Қоғамдық кеңестің ұсынымдарын ескере отырып, назарға алуды ұсынамын.

 Кімде-кім осы ұсыныс қабылдансын десе, Қоғамдық кеңес мүшелерінің дауыс беруін сұрады.

 Кім қарсы? Жоқ

 Кім қалыс қалды? Жоқ

 Қабылданды.

 **Түркістан облыстық Қоғамдық кеңесі ШЕШІМ ЕТТІ:**

 «Түркістан облысы көлемінде жұмылдыру дайындығы мен жұмылдыру жөніндегі іс-шаралардың орындалуын қамтамасыз ету туралы» Түркістан облысы жұмылдыру даярлығы, аумақтық қорғаныс және азаматтық қорғау басқармасының есебі Қоғамдық кеңестің ұсынымдары ескеріліп, назарға алынды.

**2. Күн тәртібіндегі екінші мәселе: -** «2025 жылға арналған субсидияланатын пестицидтердің тізбесі және пестицидтердің 1 литріне (килограмына, грамына, данасына) арналған субсидиялар нормаларын бекіту туралы» Түркістан облысы әкімдігінің қаулы жобасы.

 Сөз облыстық ауыл шаруашылық басқарма басшысының орынбасары **Жолдасбеков Жорабек Сазанбекұлына** берілді. *(Баяндама қосымша тіркеледі).*

 Баяндама аяқталды,сұрақтар бола ма?

**Б.Жылқышиев** - сұрақтар болмаса, «2025 жылға арналған субсидияланатын пестицидтердің тізбесі және пестицидтердің 1 литріне (килограмына, грамына, данасына) арналған субсидиялар нормаларын бекіту туралы» Түркістан облысы әкімдігінің қаулы жобасына келісім берілсін.

 Кімде-кім осы ұсыныс қабылдансын десе, Қоғамдық кеңес мүшелерінің дауыс беруін сұрады.

 Кім қарсы? Жоқ

 Кім қалыс қалды? Жоқ

 Қабылданды.

 **Түркістан облыстық Қоғамдық кеңесі ШЕШІМ ЕТТІ:**

«2025 жылға арналған субсидияланатын пестицидтердің тізбесі және пестицидтердің 1 литріне (килограмына, грамына, данасына) арналған субсидиялар нормаларын бекіту туралы» Түркістан облысы әкімдігінің қаулы жобасына келісім берілді.

 **3. Күн тәртібіндегі үшінші мәселе: -** «Түркістан облысы әкімдігінің 2024 жылғы 1 шілдедегі № 134 «Түркістан облысының мәдениет басқармасы» мемлекеттік мекемесі туралы Ережені бекіту туралы» қаулысына өзгерістер мен толықтыру енгізу туралы» Түркістан облысы әкімдігінің қаулы жобасы.

Сөз облыстық мәдениет басқармасының басшысы **Қойлыбаев Әзімхан Серікұлына** берілді. *(Баяндама қосымша тіркеледі).*

 Баяндама аяқталды,Әзімхан Серікұлына сұрақтар бола ма?

**Б.Жылқышиев** - сұрақтар болмаса, «Түркістан облысы әкімдігінің 2024 жылғы 1 шілдедегі № 134 «Түркістан облысының мәдениет басқармасы» мемлекеттік мекемесі туралы Ережені бекіту туралы» қаулысына өзгерістер мен толықтыру енгізу туралы» Түркістан облысы әкімдігінің қаулы жобасына келісім беруді ұсынамын.

 Кімде-кім осы ұсыныс қабылдансын десе, Қоғамдық кеңес мүшелерінің дауыс беруін сұрады.

 Кім қарсы? Жоқ

 Кім қалыс қалды? Жоқ

 Қабылданды.

 **Түркістан облыстық Қоғамдық кеңесі ШЕШІМ ЕТТІ:**

«Түркістан облысы әкімдігінің 2024 жылғы 1 шілдедегі № 134 «Түркістан облысының мәдениет басқармасы» мемлекеттік мекемесі туралы Ережені бекіту туралы» қаулысына өзгерістер мен толықтыру енгізу туралы» Түркістан облысы әкімдігінің қаулы жобасына келісім берілді.

**4.** **Күн тәртібіндегі төртінші мәселе: -** «2025-2026 оқу жылына жоғары және жоғары оқу орнынан кейінгі білімі бар кадрларды даярлауға арналған мемлекеттік білім беру тапсырысын бекіту туралы» Түркістан облысы әкімдігінің қаулы жобасы.

 Сөз облыстық білім басқарма басшысының орынбасары **Қасымбекова Айгуль Ерқалиқызына** берілді. *(Баяндама қосымша тіркеледі).*

 Баяндама аяқталды, сұрақтар бола ма?

**Б.Жылқышиев** - сұрақтар болмаса«2025-2026 оқу жылына жоғары және жоғары оқу орнынан кейінгі білімі бар кадрларды даярлауға арналған мемлекеттік білім беру тапсырысын бекіту туралы» Түркістан облысы әкімдігінің қаулы жобасына келісім берілсін.

 Кімде-кім осы ұсыныс қабылдансын десе, Қоғамдық кеңес мүшелерінің дауыс беруін сұрады.

 Кім қарсы? Жоқ

 Кім қалыс қалды? Жоқ

 Қабылданды.

 **Түркістан облыстық Қоғамдық кеңесі ШЕШІМ ЕТТІ:**

 «2025-2026 оқу жылына жоғары және жоғары оқу орнынан кейінгі білімі бар кадрларды даярлауға арналған мемлекеттік білім беру тапсырысын бекіту туралы» Түркістан облысы әкімдігінің қаулы жобасына келісім берілді.

 **5.** **Күн тәртібіндегі бесінші мәселе: -** «Түркістан облысы әкiмдiгiнiң 2020 жылғы 20қаңтардағы № 6 «Спорттың басым түрлерінің өңірлік тізбесін бекіту туралы» қаулысының күшін жойылды деп тану туралы» Түркістан облысы әкімдігінің қаулы жобасы.

 Сөз облыстық дене шынықтыру және спорт басқармасының басшысы **Құдияров Ғалымжан Батырханұлына** берілді. *(Баяндама қосымша тіркеледі).*

 Баяндама аяқталды,  сұрақтар бола ма?

**Б.Жылқышиев** - басқа сұрақтар болмаса«Түркістан облысы әкiмдiгiнiң 2020 жылғы 20 қаңтардағы № 6 «Спорттың басым түрлерінің өңірлік тізбесін бекіту туралы» қаулысының күшін жойылды деп тану туралы» Түркістан облысы әкімдігінің қаулы жобасына келісім берілсін.

 Кімде-кім осы ұсыныс қабылдансын десе, Қоғамдық кеңес мүшелерінің дауыс беруін сұрады.

 Кім қарсы? Жоқ

 Кім қалыс қалды? Жоқ

 Қабылданды.

 **Түркістан облыстық Қоғамдық кеңесі ШЕШІМ ЕТТІ:**

«Түркістан облысы әкiмдiгiнiң 2020 жылғы 20 қаңтардағы № 6 «Спорттың басым түрлерінің өңірлік тізбесін бекіту туралы» қаулысының күшін жойылды деп тану туралы» Түркістан облысы әкімдігінің қаулы жобасына келісім берілді.

 **6.** **Күн тәртібіндегі алтыншы мәселе: -** «Облыс әкiмдiгiнiң кейбір қаулыларының күші жойылды деп тану туралы» Түркістан облысы әкімдігінің қаулы жобасы.

 Сөз облыстық дене шынықтыру және спорт басқармасының басшысы **Құдияров Ғалымжан Батырханұлына** берілді. *(Баяндама қосымша тіркеледі).*

 Баяндама аяқталды, сұрақтар бола ма?

**Б.Жылқышиев** - басқа сұрақтар болмаса«Облыс әкiмдiгiнiң кейбір қаулыларының күші жойылды деп тану туралы» Түркістан облысы әкімдігінің қаулы жобасына келісім берілсін.

 Кімде-кім осы ұсыныс қабылдансын десе, Қоғамдық кеңес мүшелерінің дауыс беруін сұрады.

 Кім қарсы? Жоқ

 Кім қалыс қалды? Жоқ

 Қабылданды.

 **Түркістан облыстық Қоғамдық кеңесі ШЕШІМ ЕТТІ:**

«Облыс әкiмдiгiнiң кейбір қаулыларының күші жойылды деп тану туралы» Түркістан облысы әкімдігінің қаулы жобасына келісім берілді.

 **Облыстық Қоғамдық**

 **кеңестің төрағасы Б.Жылқышиев**

 **Облыстық Қоғамдық**

 **кеңестің хатшысы Ұ.Әзімова**